Publication: Magyar Közlöny
Issue: MK-2003-71 (Year: 2003, Number: 71)
Era: 1990-2004
Section: 1. § A tõkepiacról szóló 2001. évi CXX. törvény
Paragraph Index: 818

(3) A Tpt. 287. §-a a következõ (5)—(6) bekezdéssel egészül ki: „(5) Ha egy európai befektetési alap befektetési jegyeit az Európai Unió másik tagállamában is forgalmazzák, vagy egy európai befektetési alapot kezelõ befektetési alapkezelõ fióktelepet nyit az Európai Unió másik tagállamában, a Felügyelet és az érintett tagország illetékes felügyeleti hatósága kölcsönösen megküldik egymásnak az adott befektetési alapkezelõ tulajdonosára és vezetésére vonatkozó összes információt, amely elõsegíti az alapkezelõ ellenõrzését. A Felügyelet és az illetékes felügyeleti hatóságok együttmûködnek annak érdekében, hogy a fogadó ország illetékes felügyeleti hatóságai számára rendelkezésre álljanak a fogadó ország szabályainak való megfelelés ellenõrzéséhez szükséges információk.

Source: https://magyarkozlony.hu/hivatalos-lapok/91eccb949d882d41e25ee3e2e0f70423203d20e1/dokumentumok/e67580cee86205546f9627f360adf336af082848/letoltes